kardosdrur/scandi-wiki huggingface dataset:
Ingegerd Danielsen

Ingegerd Danielsen (født 1946 i Silkeborg) er en dansk forfatter. Hun har en magisterkonferens i kunsthistorie fra Aarhus Universitet (1975) og har blandt andet arbejdet som underviser ved Aarhus Universitet, været redaktionel medarbejder på et kulturhistorisk forlag, anmelder, museumskonsulent og oversætter. 

Ingegerd Danielsen har hidtil skrevet historiske romaner sat i perioden 1880-1930: 

Den lyse nat er en kollektivfortælling med gotiske undertoner sat i skærgården udenfor Stockholm i slutningen af det nittende århundrede. Romanen centrerer sig om en kvinde, der under mystiske omstændigheder har mistet sit eneste barn.

Lille Wienervals er Alma Mahlers (født Schindler) dramatiserede memoirer. Alma Mahler var blandt andet gift med komponisten Gustav Mahler, med hvem hun fik to børn. 

Frøken Christiane og parringsvalget er romanen om en ung kvinde fra borgerskabet og hendes kamp for bevidst- og frigørelse i klunketidens København.

Ingegerd Danielsens seneste bog fra 2015, Udspring, er en novellesamling centreret om et boligbyggeri et sted i Storkøbenhavn.

Bibliografi 
Udspring, Turbineforlaget, 2015
Den lyse nat, Tiderne Skifter, 2006
 Lille Wienervals, Rosinante, 1999
 Frøken Christiane og parringsvalget, Rosinante, 1996

Eksterne henvisninger 
 Om Ingegerd Danielsen på Ingegerddanielsen.com
 Om Ingegerd Danielsen på Litteratursiden.dk 
 Anmeldelse af Den lyse nat, Politiken.dk
 Anmeldelse af Lille Wienervals, Kristeligt-Dagblad.dk

Romanforfattere fra Danmark
Personer fra Silkeborg
Dansksprogede forfattere fra Danmark
John Hunov

John Just Abildgaard Hunov (født 23. juni 1936, død 28. marts 2017) var en dansk kunstmæcen og -debattør. Han fik tidligt interesse for kunst, da han efter 2. verdenskrig fik en rundvisning på Wienerudstillingen, der bestod af indsamlede kunstskatte fra Wien.

Ved siden af sit arbejde som bankmand, brugte han al sin tid på kunst. Han havde sin gang i og omkring Den eksperimenterende kunstskole Eks-skolen med Per Kirkeby, Bjørn Nørgaard og Poul Gernes som de centrale figurer. Han købte og fik kunstværker af kunsterne ofte før de blev store navne, og har på den måde opbygget en meget stor samling.

I perioden fra 1972 til 1977 drev Hunov Daner Galleriet som et utraditionelt galleri, hvor han præsenterede en lang række danske kunstnere som f.eks. Bjørn Nørgaard, Jytte Rex og Per Kirkeby, men også udenlandske kunstnere, der i dag har bred international anerkendelse som Joseph Beuys, Jörg Immendorff, A.R. Penck og Hans Peter Feldmann.

Udover at være samler, har Hunov også deltaget i kunstdebatten i aviserne med mange indlæg. John Hunov modtog i 2004 N.L. Høyen Medaljen og legat fra Ole Haslunds Kunstnerfond i 2016.

Hunov ligger begravet på Frederiksberg Ældre Kirkegård, hvor hans ven Per Kirkeby har tegnet et mausoleum, som blev bygget 2018-2019.

Bibliografi 
 Snot og harsk, 2007,

Kilder

Eksterne henvisninger 
 HUNOVS ART-Collection
 Daner Galleriet
 "Kunstens trøffelhund: Jeg er ikke kunstsamler, men kunstmedlever!", artikel i ''Kristeligt Dagblad 23. juni 2016

Debattører fra Danmark
Kunstsamlere fra Danmark
Modtagere af N.L. Høyen Medaljen
Mæcener fra Danmark
Parliament Hill (London)

Parliament Hill (Parlamentsbakken) er et parkområde i det nordvestlige London, ved Hampstead Heath. Det administreres af City of London Corporation, selv om det ligger i bydelen Camden. Bakken er omkring 98 meter høj, og der er god udsigt over London og området nord for byen. 

Bakken blev tidligere kaldet Traitor's Hill (Forræderbakken). Det nuværende navn fik bakken under den engelske borgerkrig, da parlamentets tropper besatte den. 

På folkemunde kaldes deler af området Kite Hill (Dragebakken), fordi mange drageflyvere samler sig her for at flyve med drage.

Parker i London
City of London
Little Red Rooster

“Little Red Rooster” er en bluessang skrevet af Willie Dixon og først indspillet af Howlin' Wolf i 1962. Den blev især kendt af et bredere publikum, da The Rolling Stones udgav den som single i 1964.

Howlin' Wolf version 

Howlin' Wolf indspillede sangen som single med "Shake For Me" som b-side for pladeselskabet Chess Records i 1962. Den var også at finde på hans andet album Howlin' Wolf, indspillet i juni 1961 i Chicago med Howlin' Wolf selv (sang og mundharmonika), Johnny Jones (klaver), Hubert Sumlin (guitar), Willie Dixon (bas) og Sam Lay (trommer).

The Rolling Stones version 

Da sangen blev genindspillet af The Rolling Stones, opnåede den en førsteplads på UK singles chart den 3. december 1964, hvor den blev liggende i en uge.  ”Little Red Rooster” var bandets sidste bluescover, der blev udgivet som single. I USA blev den boykottet af radiostationerne på grund af de seksuelle undertoner i teksten; resultatet var, "Heart of Stone" blev udgivet som single i stedet for.  

Sangen blev udgivet på albummet The Rolling Stones, Now!. Den findes desuden også som liveversion på Love You Live og Flashpoint og på opsamlingsalbummet Singles Collection: The London Years.

Besætningen på nummeret er: Mick Jagger (sang), Brian Jones (slide guitar og harpe), Keith Richards (guitar), Charlie Watts (trommer) og Bill Wyman(bas)

Andre Cover 

Derudover er sangen også blevet genindspillet af mange andre kunstnere, som for eksempel Canned Heat, Sam Cooke, The Yardbirds, Grateful Dead og The Doors.

Eksterne henvisninger 

Howlin' Wolf Tekst 
The Rolling Stones tekst
Se The Rolling Stones “Little Red Rooster” fra 1960erne
Tekst og info om “Little Red Rooster”

Fodnote 

Rolling Stones-sange
Singler fra 1962
Jarrett Howell

Jarrett Howell (født 15. juni 1984 i Arlington, Texas, USA) er en amerikansk basketballspiller som både kan spille point guard og shooting guard. Han har tidligere spillet for den danske klub Svendborg Rabbits.

Han spillede collegebasket på to forskellige universiteter, idet han startede på Niagara University, men efter sit freshman år skiftede til University of Texas at Arlington (også kaldet UTA), hvor han spillede de resterende sæsoner. I sine to sidste sæsoner på UTA var han blandt holdets startende spillere og snittede hhv. 12,0 og 14,2 points pr. kamp og havde begge år en scoringsprocent på over 45. I hans tredje sæson scorede han over 50 pct. af gangene, han forsøgte sig bag trepointslinjen. Under sin sophomore sæson spillede Jarrett sammen med sin storebror, Keith Howell II, som spillede sin fjerde og sidste sæson for UTA.

Mens han læste på college, begyndte han også at coache ungdomshold i basketball under Goal2Score-programmet, som han selv havde været igennem i high school-tiden.

Efter collegetiden spillede Jarrett Howell for den polske klub Kotwica Kolobrzeg i sæsonen 2006 – 2007, før han skiftede til Svendborg Rabbits op til sæsonen 2007 – 2008.

Referencer

Eksterne henvisninger 
 Jarrett Howll scoresway.com

Basketballspillere fra USA
Personer fra Texas
Stephen Frick

Stephen Nathaniel Frick (født 30. september 1964) er en NASA-astronaut, og har indtil videre fløjet én rumfærgemission. Han er uddannet flyingeniør på United States Naval Academy i 1986, og er uddannet pilot på F/A-18 og har fløjet i den amerikanske flåde, om bord på hangarskibet USS Saratoga, bl.a. under Golfkrigen. Frick læste derefter sig til master som flyingeniør på United States Postgraduate School i 1994. 

Frick blev udvalgt som astronaut-kandidat i 1996, og er blevet uddannet rumfærge-pilot. Han var pilot på rumfærgemissionen STS-110. 

I juli 2006, blev Frick udnævnt til kaptajn på rumfærgemissionen STS-122 opsendt d. 7. februar 2008, der bragte det europæiske Columbusmodul til Den Internationale Rumstation .

Eksterne henvisninger 

 NASA Biografi af Frick 
 Spacefacts biografi af Frick 

Astronauter fra USA
Out of Time (The Rolling Stones sang)

"Out of Time" er en sang der blev skrevet af Mick Jagger og Keith Richards til den engelske solo sanger Chris Farlowe.

The Rolling Stones version 

Sangen blev skrevet og produceret af Mick Jagger og Keith Richards, og givet til sangeren Chris Farlowe. 

Den er kendt i forskellige versioner. Den første version findes på det engelske album fra 1966 Aftermath. Den var 5 minutter og 37 sekunder lang. Den anden findes på 1967 albummet Flowers, hvor den kun var 3 minutter og 41 sekunder lang. Den sidste version er på opsamlingsalbummet  Metamorphosis, hvor den er skåret ned til 3 minutter og 22 sekunder. B-siden på singlen var "Jiving Sister Fanny".

På sangen spillede følgende musikere. Jagger sang, mens Richards spillede guitar. Marimba og klaveret blev spillet af Brian Jones. Cembalo og orgel blev henholdsvis spillet af Jack Nitzsche og Ian Stewart. Trommerne spillede Charlie Watts og bass Bill Wyman. Koret var Jones, Wyman og Richards

Chris Farlow version 

Chris Farlow havde ikke haft noget stor succes før han fik sangen, ”Out of Time”, af The Rolling Stones, og Mick Jagger produceret sangen. Singlen gik ind som nummer 1. på UK singles chart den 28. juli 1966, og blev på toppen i en uge . 

Musikerne på sangen var følgende. Chris Farlowe der sang, mens Albert Lee spillede akustisk guitar og Ricky Chapman spillede bass. Pete Solley spillede nummerets klaver, og Andy White spillede trommer og perkussion. Mick Jagger var koret.

Eksterne henvisninger 

Chris Farlow tekst 
Se Chris Farlowe “Out of Time”
Officiel tekst
Hør The Rolling Stones ”Out of Time”
Facts om ”Out of Time”

Fodnote 

Rolling Stones-sange
Esben Selvig

Esben Selvig (født 1978 i København, Danmark) bedre kendt som Dansken (Dansk: Danskeren), er en tidligere norsk rapper og var medlem af det norske hiphopband Klovner i Kamp.

Konger i Kamp 

Han var oprindeligt dansker, men flyttede senere til Norge og blev norsk statsborger. Esbens kunsternavn er et symbol på hans herkomst. Esben rapper ikke på dansk, men han fremhæver elementer fra Danmark i nogle tekster, bl.a Konger i kamp såsom, Christian IV. I denne sang redegøre han også for sine synspunkter om kontrasten mellem Skandinaviens tre lande, Danmark, Norge og Sverige.

Klovner i Kamp 

Efter den oprindelige duo Klovner i Kamp bestående af Aslak Hartberg (Alis) og Sveinung Eide (Dr. S), startede tilbage i 1994, tilsluttede han sig bandet kort tid efter, hvilket gjorde bandet til en trio. I 2000 tilsluttede DJ'en Thomas Gullestad (Goldfinger) sig som fjerdemand, som begyndte at lave beats til gruppens sange. I 2006, blev gruppen opløst. Som afsked afholdte de en stor turne i sommeren 2006, hvor de tog rundt i Norge og optrådte med deres bedste sange.

Eksterne henvisninger 
 

Rappere fra Norge
Scotland Yard (brætspil)

Scotland Yard er et brætspil, der foregår på et kort over det centrale London. Det udgives af Ravensburger.

Brætspil
Ravensburger
Uhlsport

Uhlsport producerer udstyr til brug ved fodbold. Virksomheden grundlagdes af møbelsnedker Uhl i 1948 og startede med produktion af knopper til fodboldstøvler. Den nuværende produktserie indeholder bl.a. knopper, målmandshandsker, benskinner, fodboldstøvler mv.

Uhlsports målmandsudstyr bruger patenterede latex- og "supportframe"-teknologier. I handskeserien indgår også handsker, hvor gribeevnen betydeligt forbedres ved våde handsker – f.eks. ved regnvejr. Handskerne er ikke så populære som andre produkter i Storbritannien, men på det europæiske kontinent er de blandt de mest brugte.

Historie 
Virksomheden grundlagdes af møbelsnedker Uhl i 1948 og startede med produktion af knopper til fodboldstøvler. I 1953 udvidedes produktionen til også at omfatte såler til fodboldstøvler, og Uhlsport blev en førende leverandør på dette område. Fra 1968 begyndte målmænd så småt at bruge målmandshandsker, dette førte til at målmandshandsker fik en fremtrædende plads hos Uhlsport fra ca 1970. I 1995 introducerede Uhlsport fodboldstøvler, og havde således nu et fuldt udstyrstilbud til fodboldspillere.

Sponsorater

Klubhold 
Uhlsport sponsorerer i øjeblikket bl.a. dragter til følgende klubhold:
  Belasitsa Petrich
  Beroe Stara Zagora
  CSKA Sofia
  Levski Sofia
  Spartak Varna
  Alki Larnaca
  Onissilos Sotiras FC
  SK Dynamo Ceské Budejovice
  Silkeborg I.F.
  Ajax Lasnamäe
  FC Merkuur Tartu
  SC Bastia
  WIT Georgia
  MSV Duisburg
  Persepolis
  UTA Arad
  Pandurii Târgu-Jiu
  FC Brasov
  Espanyol Barcelona

Landshold 
Uhlsport sponsorerer i øjeblikket bl.a. dragter til følgende landshold:
  Jamaica
  Lesotho
  Iran
  Samoa

Danske målmænd 
Uhlsports målmandshandsker benyttes i Danmark bl.a. af følgende divisionsmålmænd :
 Jesper Christiansen
 Lars Winde
 Arek Onyszko
 Søren Jochumsen
 David Preece
 Theis F. Rasmussen
 Anders Rasmussen
 Morten Kjærbye
 Jimmy Nielsen

Referencer 

Sportsudstyrsproducenter fra Tyskland
Beklædningsvirksomheder fra Tyskland
Dollis Hill Station

Dollis Hill Station er en station på London Undergrounds Jubilee Line. Den ligger på Dollis Hill i London-forstaden Brent.

Stationen indgår i spillet Mornington Crescent, hvor et ryk til Dollis Hill indleder en Dollis Hill-løkke. Det betyder at alle efterfølgende træk fra enhver spiller skal gå til Dollis Hill

Referencer 

Jubilee line-stationer
Brent
Dollis Hill

Dollis Hill er et område i Brent i det nordvestlige London. Det omfatter gadene om Gladstone Park, som tidligere var ejendommen til Dollis Hill House.

Området blev udviklet i begyndelsen af det 19. århundrede, da Finch-slægten købte flere gårder og slog ejendommene sammen. Dollis Hill House blev bygget i 1820'erne.

Eksterne henvisninger 

Brent
Thore Skogman

Thore Skogman (født Elof Lars Tore Skogman, 9. marts 1931 i Hallstahammar, Västmanlands län, død 9. december 2007 på Gävle sygehus, Gävleborgs län) var en svensk sanger, komponist, tekstforfatter, skuespiller og musiker.

Skogman debuterede i en amatørrevy i Hallstahammars folkpark i 1950. Samtidigt begyndte han at skrive sange og tekster, som han sendte til  pladeselskaber i Stockholm. I 1953 blev sangen "Älgjakten" udgivet som den første. Senere fik han kontrakt med Southern Music, som i 1955 udgav Skogmans første plade: "Man måste vara om sej och kring sej" og "Maskerad". Den sommer debutererede Skogman sammen med sin kusine (May-Lis) i radio. I 1958 slog Skogman sig ned i Stockholm og begyndte at arbejde med PR for pladeselskabet Cupol.

Diskografi (udvalg) 
 1959 – Fullträffar (innehöll Penninggaloppen, Storfiskarvalsen, m.fl.)
 1965 – Thore Skogman i skivspåret
 1967 – En sån strålande dag
 1968 – Opp i varv
 1970 – Hesa Fredrik och Pelle Propeller
 1970 – The Old Skogman
 1971 – Dans på Skogmans loge
 1972 – Eva Bysing och Thore Skogman på Berns
 1973 – Led milda ljus
 1973 – Det glada Liseberg
 1975 – Det ska gå med musik
 1980 – Lätt operett
 1985 – Skogmans jul
 1991 – En evig sång
 1997 – Hård-Rock med Thore Skogman
 2001 – Ljudblommor

Filmografi 
 1963 – Tre dar i buren
 1964 – Tre dar på luffen
 1965 – Pang i bygget
 1967 – Hemma hos Thore
 1967 – En sån strålande dag
 1968 – Mannen som ikke kunne le

Filmusik (udvalg) 
 1963 – Tre dar i buren
 1964 – Tre dar på luffen
 1965 – Pang i bygget
 1967 – En sån strålande dag
 1977 – 91:an och generalernas fnatt
 2001 – Rundt om Rundrejsen 2001
 2001 – Linie 3 – Rundrejsen 2001

Kendte Skogman-sange 
 Ensam jag är
 Surströmmingspolka
 Tiotusen röda rosor
 Du är en riktig klippare du
 Dra ända in i Hälsingland
 Penninggaloppen
 Storfiskarvalsen
 Pop opp i topp
 Fröken Fräken
 Twist till menuett
 Kalle Västman från Västmanland
 Min soliga dag
 Tänk om jag kunde spela dragspel som Calle Jularbo
 Gammal kärlek rostar aldrig
 Skinnrock från Malung
 Rött hår och glest mellan tänderna
 Plättlaggen
 Även bland törnen finns det rosor

Referencer

Eksterne henvisninger 

 
 
 
 Biografi 

Sangere fra Sverige
Sangskrivere fra Sverige
Svensksprogede forfattere fra Sverige
Totalfodbold

Totalfodbold er en fodboldfilosofi, hvor en spiller kan eller skal kunne overtage enhver plads på banen. Dette udøves ofte i praksis ved at en spillers position bliver udfyldt af en anden holdspiller, I tilfælde af at spilleren foretager et løb vækfra sin originale position.  Totalfodbolden blev indført i Holland i 1970'erne, på klubholdet Ajax Amsterdam såvel som på landsholdet, og elementer fra filosofien anvendes især i FC Barcelona og på det spanske landshold.

Fodboldterminologi
Fantastic Beasts & Where to Find Them

Fantastic Beasts & Where to Find Them er en bog skrevet af den engelske forfatter J.K. Rowling i 2001, for at bidrage til Comic Relief, som er en velgørende organisation, der hjælper verdens fattigste. Over 80% af overskuddet fra hver bog, går direkte til fattige børn rundt omkring i verden. Ifølge Comic Relief, har salget fra denne bog og den tilsvarende Quidditch Through the Ages rejst 15,7 millioner pund, svarende til godt og vel 150 millioner danske kroner.

I et interview med forlaget Scholastic i 2004, fortalte Rowling, at hun valgte at skrive om magiske væsener, fordi det var et sjovt emne, som hun i forvejen havde udviklet meget information om.

I 2013 blev det offentliggjort, at bogen filmatiseres. Filmen fik dansk premiere den 17. november 2016 med titlen Fantastic Beasts and Where to Find Them.

Referencer 

Litteratur i 2001
Harry Potter
Bøger af J. K. Rowling
Joe Applebaumer

Joe Applebaumer er en amerikansk fribryder, bedst kendt af mange fra XPW som Pogo the Clown.

Biografi 
Joe Applebaumer kæmpede i begyndelsen af sin karriere som "Bad Apple" Joe Applebaumer i små forbund som APW og PCW. Han fejdede ofte med Steve Rizzono.

Xtreme Pro Wrestling 
I XPW blev Joe kendt som Pogo the Clown. Her fejdede han igen med Steve Rizzono, og Applebaumer har den tvivlsomme ære at stå bag enden på Steve Rizzonos karriere, med sin sjuskede wrestling. I slutningen af 2002 havde han en fejde med The Sandman over en række shows, en fejde der mindede mistænkeligt meget om en lign. fejde fra ECW, hvor The Sandman fejdede med Raven.

Eksterne henvisninger 

Wrestlere fra USA
Tjek fødsels- og dødsår
Scott Levy

Scott Levy (født d. 8. september 1964) er en amerikansk fribryder der har kæmpet for bl.a. WWF (senere WWE), ECW, WCW og TNA som bl.a. Scotty Flamingo og Johnny Polo, men bedst kendt er han som Raven.

I 2011 medvirkede Scott Levy i Smashing Pumpkins' musikvideo til sangen "Owata", der tog udgangspunkt i indie-wrestling.

Eksterne henvisninger 

 
 
 

Wrestlere fra USA
Las Vegas Raiders

Las Vegas Raiders er et professionelt amerikansk fodboldhold, der spiller i AFC West-divisionen i NFL. Holdet har hjemme i Las Vegas i Nevada, og spiller deres hjemmekampe på Allegiant Stadium. Deres spilledragter er sorte og sølvfarvede, med hvid i stedet for sort på deres udebanedragter.

Historie 
Holdet blev oprettet som AFL-hold i 1960 som afløser for Minnesota Vikings, der havde vraget AFL til fordel for NFL.

Holdets første tre sæsoner var miserable, men derefter kom Al Davis til klubben som cheftræner og manager; han gjorde hurtigt holdet til en magtfaktor i ligaen, og var i klubben fra 1962 til 2002 i skiftende funktioner; i den tid havde holdet flere sejre end nederlag i alle undtagen otte sæsoner.
 
Oakland Raiders var klubben hvor det såkaldte West Coast-offense blev udviklet; en meget slagkraftig offensiv strategi, baseret på kast i højere grad end løb.

I 1982 flyttede holdet sydpå til Los Angeles pga. utilfredshed med det utidssvarende stadion i Oakland.

Tiden i Los Angeles var omtumlet, både sportsligt hvor det blev til såvel mesterskab som skuffende sæsoner, og udenfor banen hvor rygter om tilbagevenden til Oakland hele tiden lurede. I 1995 blev rygterne til virkelighed, og holdet har været i Oakland lige siden.

I 2020 flyttede de til Las Vegas og skiftede navn til Las Vegas Raiders
 
Raiders har i alt vundet Super Bowl tre gange, og vandt et enkelt AFL-mesterskab før AFL og NFL blev slået sammen.

Super Bowl optrædener

Eksterne henvisninger 

 

Hold i NFL
Etableret i 1960
Sport i San Francisco
Raven

Raven har flere betydninger:

 Raven (metalband) – et engelsk heavy metal band.
 Raven (band) – dansk melodisk punkband (1979-80).
 The Raven (digt) – et digt af den amerikanske forfatter Edgar Allan  Poe.
 The Raven (film fra 1915) – en amerikansk stumfilm fra 1915 af Charles Brabin
 The Raven (film fra 1935) – en amerikansk film fra 1935 instrueret af Lew  Landers.
 The Raven (film fra 1963) – en amerikansk film fra 1963 instrueret af Roger  Corman.
 Scott Levy – en amerikansk fribryder, der er bedre kendt under navnet Raven.

Se også:
Baltimore Ravens – et amerikansk fodbold-hold fra Baltimore  i Maryland
Matt Hardy

Matthew Moore Hardy (født d. 23. september 1974) er en amerikansk fribryder, der i øjeblikket har kontrakt med OMEGA. Han er bedre kendt som Matt Hardy. Matt Hardy er den ene halvdel af det legendariske tag team, The Hardy Boyz, sammen med sin bror Jeff Hardy. Matt Hardy er også tidligere WWE Tag Team Champion med sin bror og senere MVP, WWE European Champion, WWE Cruiserweight Champion og WCW Tag Team Champion med sin bror og senest United States Champion som han tabte til Shelton Benjamin den 20. juli 2008 ved The Great American Bash. Matt Hardy er nuværende #1 Contender for ECw titlen efter at han vandt en #1 Contender Fattle 4-Way Match, hvor vinderen ville møde Mark Henry for ECW titlen ved SummerSlam. Matt Hardy vandt kampen efter han pinnede John Morrison.

Eksterne henvisninger 

 
 
 

Wrestlere fra USA
Terry Funk

Terrance "Terry" Funk (født 30. juni 1944, død 23. august 2023) var en amerikansk fribryder og wrestlinglegende, der var berygtet for sin brutale kampstil og for sin lange karriere. Terry Funk kæmpede bl.a. for ECW, WWF, WCW, XPW og mange flere.

World Championship Wrestling (2000-2001) 
Terry Funk blev bragt ind i World Championship Wrestling den 3. januar 2000 på årtusindets allerførste udgave af Monday Nitro. Han blev bragt ind som direktør for WCW, som skulle hjælpe forbundet med én gang for alle at skille sig af med nWo. Derfor fejdede Terry Funk med det samme mod nWo-lederen Kevin Nash, og de mødtes ved WCW Souled Out 2000, i en kamp hvor vinderen ville få ejerskab over WCW. Kevin Nash vandt kampen, og Terry Funk indledte efterfølgende en fejde mod Ric Flair, som havde været 11 år undervejs. De mødtes i en "Death match" ved WCW Superbrawl 2000, som Ric Flair vandt.

Referencer

Eksterne henvisninger 

 
 

Wrestlere fra USA
Johnny Webb

Johnny Webb (født 31. juli 1969) er en tidligere amerikansk fribryder og producer, der er bedst kendt som "White Trash" Johnny Webb fra henholdsvis XPW og Wrestling Society X. I XPW var han XPW World Heavyweight champion.

Privat 
Johnny Webb er gift med pornoskuespillerinden Veronica Caine.

Eksterne henvisninger 
 

Wrestlere fra USA
Tim Owens

Tim "Ripper" Owens (født Timothy S. Owens den 13. september 1967 i Akron, Ohio) er en amerikansk heavy metal sanger, der på nuværende tidspunkt optræder med Beyond Fear og Yngwie Malmsteen. Han er trods dette nok mest kendt for sin position, som tidligere forsanger i det britiske heavy metal-band Judas Priest og senere i Iced Earth.

Hans kælenavn, Ripper, har han fået fra Judas Priest-sangen "The Ripper".

Diskografi

Med Winter's Bane 
 Heart of a Killer (1993)

Med Judas Priest 
 Jugulator (1997)
 '98 Live Meltdown (livealbum, 1998)
 Demolition (2001)
 Live in London (livealbum og dvd, 2003)
 Metalogy (bokssæt, kun 4 spor; 2004)

Med Iced Earth 
 The Reckoning (2003)
 The Glorious Burden (2004)
 Overture of the Wicked (2007)
 Framing Armageddon (Something Wicked Part 1) (2007)

Med Beyond Fear 
  Beyond Fear (2006)

Eksterne henvisninger 

 Officielle hjemmeside
 
 Tim "Ripper" Owens biografi på Country Music Television
 Tim "Ripper" Owens interview  af Highwire Daze (2006)

Sangere fra USA
Personer fra Akron (Ohio)
Judas Priest
Jødekage

En jødekage er en småkage med sukker og kanel. Mange laver den i julen. Betegnelsen jødekage opstod i 1700-tallet fordi forskellige kager blev solgt af jødiske bagerier. Kagen som den er i dag stammer dog tilbage fra 1856 og er af dansk oprindelse og må have fået navnet, fordi dens udseende mindede om mere eksotiske kager fra fortidens jødiske bagerier. 

I Nordjylland er jødekage endvidere en almindeligt anvendt betegnelse for en bløddejssnegl (kanelsnegl).

Referencer

Eksterne henvisninger 

 Jødekage på julesmåkager.dk 
 Jødekagens historie 9. december 2006 kristeligt-dagblad.dk 

Småkager
Julebag